Ffransis II, Ymerawdwr Glân Rhufeinig

Uchelwr o Dŷ Hapsbwrg oedd Ffransis (12 Chwefror 1768 – 2 Mawrth 1835) a fu'n Ymerawdwr Glân Rhufeinig olaf (Ffransis II; 1792–1806), Ymerawdwr cyntaf Awstria (Ffransis I; 1804–35), Brenin Hwngari (1792–1830), Brenin Bohemia (1792–1835), ac Archddug Awstria (1792–1835).

Ganed yn Fflorens yn fab i Leopold, Uchel Ddug Tysgani, a fu ddiweddarach yn Leopold II, Ymerawdwr Glân Rhufeinig, a'i wraig Maria Luisa. Cafodd ei addysg wleidyddol oddi wrth ei ewythr, Joseff II, Ymerawdwr Glân Rhufeinig.

Ym 1804, pan oedd Napoleon I, ymerawdwr Ffrainc ar fin diddymu'r Ymerodraeth Lân Rufeinig, unwyd y Frenhiniaeth Hapsbwrgaidd ar ffurf Ymerodraeth Awstria gan Ffransis, a ddatganodd ei hun yn Ffransis I, Ymerawdwr Awstria. Am ddwy flynedd, cyn diwedd yr Ymerodraeth Lân Rufeinig ym 1806, roedd Ffransis yn Doppelkaiser ("ymerawdwr dwbl").

Bu farw Ffransis yn Fienna yn 67 oed.

 Cyfeiriadau 

Categori:Archddugiaid Awstria
Categori:Brenhinoedd Bohemia
Categori:Brenhinoedd Hwngari
Categori:Genedigaethau 1768
Categori:Marwolaethau 1835
Categori:Pobl o Fflorens
Categori:Teyrnoedd y 18fed ganrif
Categori:Teyrnoedd y 19eg ganrif
Categori:Ymerodron Awstria
Categori:Ymerodron Glân Rhufeinig